_ 6 — 



Quum in singulis speciebus e genere Encephalartorum 

 quotannis unus enascatur orbis s. annulus frondium e vertice 

 exeuntium: conjectari quodammodo potest caudicum aetas e 

 frondium reliquiis, quae in corticem abierunt. Et certe Ecklonus 

 noster, qui harum stirpium incrementa in ipsa earum patria 

 observavit, inita tali ratione, bina vel terna saecula numeranda 

 putat in quaternos vel quinos caudicum pedes. 



Efflorescentia sive tempus, quo Africanae species florere 

 incipiunt, cadit in menses Junium et Julium ; masculorum et 

 femineorum autem strobili, quorum quisque caudex unum 

 tantummodo in tempore profert, jam Majo mense progerminandi 

 initium faciunt, adeoque duo tresve menses requiruntur ad 

 justam eorum magnitudinem. 



Fructus denique illarum specierum non prius maturescunt, 

 quam Januario et Februario: unde apparet, non nisi octo aut 

 novem mensium spatio suani cuique tempestivitatem dari. 



NuUus fructuum usus est apud indigenas; sed quod cau- 

 dices intus habent, simillimum illud medullae Cycae, id torrere 

 tostoque vesci solent: qua de re et nos jam mentionem feci- 

 mus, et fecit Thunbergus in Fl. Capensi ed. Schult. pag. 430. 

 ubi E. caflTer descriptus exstat. Quomodo autem panis inde 

 coquatur, idem copiose exposuit auctor anno jam 1775 in 

 Nov. Act. Soc. Scient. Upsal. Vol. 2. pag. 287. 



Ignoramus adhuc, num illi fructus quaerantur a quadru- 

 pedibus quibusdam aut avibus, et a quibus quaerantur. Illud 



